Source: https://magyartakarek.blog.hu/2014/07/02/az_szhisz_udvozli_az_alkotmanybirosag_donteset?token=426cd69c2e793195d57a4ee4f22ee027
Timestamp: 2018-11-21 15:45:39
Document Index: 7487436

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Az SZHISZ üdvözli az Alkotmánybíróság döntését - Magyar Takarék
Pénzügyi válsághelyzetet tárt fel a vizsgálat az...
Nekünk kell sikerre vinni az integrációt - interjú...
Az SZHISZ üdvözli az Alkotmánybíróság döntését
2014. júl 02. írta: Magyar Takarék
A Szövetkezeti Hitelintézetek Integrációs Szervezete (SZHISZ) örömmel üdvözli, hogy az Alkotmánybíróság ma döntést hozott a takarékszövetkezetek integrációjával kapcsolatban az Országos Takarékszövetkezeti Szövetség és számos takarékszövetkezet, valamint magánszemélyek által tett kezdeményezések kapcsán, és néhány kisebb kifogástól eltekintve szabad utat engedett a takarékszövetkezeti integrációnak.
Az SZHISZ kiemeli, hogy a törvény konstrukcióját nem kifogásolta az Alkotmánybíróság, és az Alkotmánybíróság által a törvény kapcsán megfogalmazott aggályok a takarékszövetkezeti integráció működését sem érintik lényegesen. Külön üdvözli az SZHISZ, hogy a döntés nyomán kibontakozhat az egyetemlegesség rendszere[1], és ezzel az egyetemlegesség rendszerébe bekerült takarékszövetkezetek és szövetkezeti bankok a keresztgaranciarendszer védelmében kezelhetik ügyfeleik betéteit. Az SZHISZ mindenben eleget fog tenni az Alkotmánybíróság követelményeinek, és a minta alapszabállyal kapcsolatos alkotmányos követelménynek megfelelően fogja kialakítani az új minta alapszabályokat is.
A mai döntés alapján az SZHISZ reméli, hogy az Alkotmánybíróság további két (veszprémi és fővárosi) egyedi alkotmányossági panasz vonatkozásában hozandó döntése nyomán heteken belül pont kerül a takarékszövetkezeti szektor átalakulásával kapcsolatos jogviták végére és végre megkezdődhet minden takarékszövetkezet és szövetkezeti bank és az OTSZ bevonásával a takarékszövetkezetek tulajdonosainak és ügyfeleiknek is hasznos építő munka és lehetővé válik, hogy a hazai szövetkezeti hitelintézetek az integrációs törvényben lefektetett célok mentén rövid időn belül egységes, minden eddiginél biztonságosabb, az ügyfeleiknek korszerű pénzügyi szolgáltatásokat nyújtó, versenyképes pénzügyi csoporttá váljanak.
[1] Jelenleg 18 takarékszövetkezet és bank része az egyetemlegességnek a Takarékbankon és az SZHISZ-en kívül. Ezek a Kaposmenti Takarékszövetkezet, a Pannon Takarék Bank Zrt. Örkényi Takarékszövetkezet, Téti Takarékszövetkezet,a Tompa Takarékszövetkezet, az Érdi Takarékszövetkezet, a Hajdú Takarékszövetkezet, a Hatvani Takarékszövetkezet, Hungária Takarékszövetkezet, Kápolnásnyéki Takarékszövetkezet, Kinizsi Bank Zrt., Lövői Takarékszövetkezet, Mohácsi Takarék Bank Zrt., Pannonhalmai Takarékszövetkezet, Szentgáli Takarékszövetkezet, Szigetvári Takarékszövetkezet, Vámosgyörki Takarékszövetkezet, Zalavölgyi Takarékszövetkezet. 2014. december 10-éig kell jogszabály alapján a többi szövetkezeti hitelintézet felvételéről dönteni,
https://magyartakarek.blog.hu/api/trackback/id/tr76468051